stanford-oval/wikipedia huggingface dataset:
1546

שנת 1546 היא השנה ה-46 במאה ה-16. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

רעידת אדמה בשבר הירדן (גשר אדם). צונאמי קשה בים המלח, וצונאמי בטריפולי. נזקים קשים בירושלים, חברון, שכם, רמלה, עזה ודמשק.
20 ביולי – פורצת המלחמה השמלקלדית – מלחמת הדתות בגרמניה
נולדו

4 ביולי – מוראט השלישי, סולטאן ה-12 של האימפריה העות'מאנית (נפטר ב-1595)
14 בדצמבר – טיכו ברהה, אסטרונום דני (נפטר ב-1601)
נפטרו

18 בפברואר – מרטין לותר, מייסד הנצרות הפרוטסטנטית (נולד ב-1483)
1 באוגוסט – פייר פאבר, תאולוג ישועי צרפתי (נולד ב-1506)
ראו גם

ילידי 1546‎
נפטרים ב-1546‎
BT (סדרת טנקים)

| --- | --- |

 מידע כללי
 סוג:  טנק קל
 מדינה מייצרת:  ברית המועצות ברית המועצות
 יצרן:  מורוזוב
 שנת ייצור:  1932
 תקופת השימוש:  1932–1945 (כ־13 שנים) 
 דגם עוקב:  T-34
 מערכה מרכזית:  מלחמת האזרחים בספרד   מלחמת החורף   קרב חלקין גול   מלחמת העולם השנייה
 מידע טכני
 אורך:  5.58 מטר
 רוחב:  2.23 מטר
 גובה:  2.25 מטר
 משקל:  11.5 טון
 מהירות:  72 קמ"ש (כביש)   52.3 קמ"ש (שטח)
 טווח פעולה:  450 ק"מ
 מנוע:  מנוע דיזל, 400 כ"ס
 שריון:  6-13 מילימטר
 צוות:  3
 מערכות נשק
 חימוש עיקרי:  תותח 45 מ"מ
 חימוש משני:  מקלעי 7.62 מ"מ מסוג DT
ה-BT (ברוסית: Быстроходный танк (БТ), "בייסטרוחודני טנק", מילולית: "טנק מהיר") הייתה סדרה של טנקים קלים מתוצרת ברית המועצות, שיוצרו במספרים גדולים בשנים 1932–1941. לטנקים בסדרה זו היה מיגון קל, והם היו בעלי חימוש טוב וניידות גבוהה לעומת טנקים מקבילים מאותה תקופה.
היורש הישיר של סדרת ה-BT היה ה-T-34, שהוצג לראשונה ב-1940 ותפס את מקומם של כל הטנקים הסובייטיים המהירים, כמו גם טנקי חיל הרגלים והטנקים הבינוניים בשורות הצבא האדום.
תכנון

לדגמי טנקי ה-BT המוקדמים הייתה "יכולת המרה" לנסיעה על כבישים, פיתוח של המתכנן ג'יי. וולטר כריסטי (אנ') כדי להפחית את הבלאי הגבוה ממנו סבלו זחלי הטנקים בשנות ה-30: בתוך שלושים דקות, היה צוות הטנק מסוגל להסיר את הזחל ולהתאים את רצועת המנוע אל הגלגלים האחוריים ביותר בכל צד, מה שאפשר נסיעה על כבישים במהירות גבוהה מאוד. בכיוון הנסיעה של הטנק ניתן היה לשלוט באמצעות זוג הגלגלים הקדמי. כוחות השריון הסובייטיים מצאו שליכולת ההמרה אין שימוש פרקטי במדינה בה יש כבישים סלולים מעטים כל כך, והיא גם הוסיפה לטנק סיבוכים ומשקל מיותר. יכולת ההמרה הוסרה מהדגמים המאוחרים יותר.
כריסטי, מכונאי מכוניות מרוץ מניו ג'רזי, ניסה ללא הצלחה לעניין את משרד החימוש של צבא ארצות הברית לאמץ את תכנון המזקו"ם שלו. סוכנים סובייטיים מנציגות הסחר Amtorg, עשו שימוש בקשריהם הפוליטיים בניו יורק כדי לשכנע אנשי צבא ואזרחים אמריקניים לספק תוכניות ומאפיינים של מזקו"ם הכריסטי לברית המועצות. לפחות שני דגמי טנקים בעלי מזקו"ם כריסטי מסוג M1931 נרכשו (ללא צריחים) בארצות הברית ונשלחו תחת מסמכים מזויפים שתיארו אותם כ"טרקטורים לעבודה חקלאית". הטנקים הועברו בהצלחה למפעל KhPZ בחרקוב. הדגם המקורי סומן בברית המועצות כ"טנק מהיר" ובקיצור BT (שנקרא מאוחר יותר BT-1). בהתבסס על דגמים אלה ועל תוכניות שהושגו, פותחו שלושה אבות טיפוס לא חמושים, ה-BT-2, שהושלמו באוקטובר 1931. ייצור המוני של הטנק החל ב-1932 ומרבית הכלים צוידו בתותח בקליבר 37 מ"מ ובזוג מקלעים. מחסור בתותח מסוג זה הוביל לכך שחלק מהכלים צוידו בשלושה מקלעים. עיצוב השריון המשופע בחזית הטנק, שהחל באב הטיפוס M1931, אומץ בהמשך בטנקים סובייטיים נוספים ומאוחר יותר נעשה בו שימוש גם בשריון הצד.
ה-BT-5 והדגמים שאחריו צוידו בתותח בקליבר 45 מ"מ.
היסטוריה מבצעית

טנקים מסדרת BT שירתו במלחמת האזרחים בספרד, קרב חלקין גול, מלחמת החורף, הפלישה לפולין והשלבים הראשונים של מלחמת העולם השנייה.
טבילת האש של הטנקים מסדרת BT התרחשה במהלך מלחמת האזרחים בספרד: גדוד טנקי BT-5 נלחם בצד הרפובליקני ותותח ה-45 מ"מ שלו השמיד בקלות את הטנקים הקלים תוצרת איטליה וגרמניה שלחמו בצד הלאומני.
היסטוריה מבצעית > קרב חלקין גול

במהלך קרב חלקין גול שנערך בין מאי לספטמבר 1939, השתמשו כוחות הצבא האדום במספר רב של טנקים קלים מסדרת BT, שמילאו תפקיד חשוב בתבוסת הכוחות היפניים. מצד שני חשף הקרב את המגרעות של הטנקים מסדרה זו. הם הושמדו בקלות על ידי חוליות "ציידי טנקים" חמושים במטעני חבלה. בשל הטמפרטורות הגבוהות (מעל 38 מעלות צלזיוס) בהם פעלו והחום שנפלט ממנועי הבנזין שלהם, נפגעו טנקי ה-BT-5 וה-BT-7 מבקבוקים מלאי בנזין (נודעו מאוחר יותר בכינוי "בקבוקי מולוטוב") שהביאו להתלקחות הטנק אף ללא שהוצתו לפני שהושלכו על מטרתם. כאשר תדרך הגנרל גאורגי ז'וקוב את סטלין על הקרב הוא ציין עובדה זו באומרו ש"...טנקי ה-BT היו מעט דליקים...". לעומת זאת, זכה תותח ה-45 מ"מ להערכה רבה מצד צוותי הטנקים היפניים, בשל עוצמתו ודיוקו.
לאחר הקרב, נחלקו מפקדי הצבא האדום לשני מחנות: מחנה אחד יוצג על ידי ותיקי מלחמת האזרחים בספרד, כמו גנרל פאבל ריצ'אגוב מחיל האוויר הסובייטי, הגנרל דמיטרי פבלוב מחיל השריון ומרשל ברית המועצות גריגורי קוליק, ראש מנהל הארטילריה הסובייטית וחביבו של סטלין. המחנה השני יוצג על ידי ותיקי קרב חלקין גול, גיאורגי ז'וקוב וגריגורי קרבצ'נקו מחיל האוויר הסובייטי. תחת ענני המחלוקת, לא הופקו הלקחים מהמערכה הראשונה האמיתית של ברית המועצות בה שולבו יחד שריון, ארטילריה ומטוסים בחלקין גול. כתוצאה מכך, במלחמת החורף היו טנקי ה-BT מוצלחים פחות, ונדרשו לסובייטים שלושה וחצי חודשים ויותר ממיליון חיילים כדי לבצע את מה שהשיג ז'וקוב בחלקין גול בתוך עשרה ימים.
לאחר הפלישה הגרמנית לברית המועצות, ירד קרנה של קבוצת ותיקי מלחמת האזרחים בספרד, כאשר המרשל קוליק הועמד למשפט צבאי והורד בדרגה. גנרל ז'וקוב ומרבית ותיקי קרב חלקין גול מונו לראשי פיקודים ברוסיה האירופית כדי להתמודד מול הארמיות הגרמניות.
היסטוריה מבצעית > מלחמת העולם השנייה

טנקי ה-BT-5 וה-BT-7 נטלו חלק בפלישה הסובייטית לפולין ב-1939 ובמספרים גדולים במהלך הקרבות של 1941, כאשר אלפים מהם הושמדו או ננטשו. מעטים נותרו בשירות ב-1942 אך הפכו לנדירים לאחר מכן. הצבא האדום תכנן להחליף את טנקי סדרת ה-BT ב-T-34, והחל לבצע זאת כאשר החלה הפלישה הגרמנית לברית המועצות במבצע ברברוסה.
במהלך השבועות האחרונים של מלחמת העולם השנייה נטל מספר גדול של טנקי BT-7 חלק במבצע סערת אוגוסט, הפלישה הסובייטית למנצ'וריה, באוגוסט 1945. הייתה זו פעולתו המבצעית האחרונה של ה-BT.
מורשת טכנולוגית

סדרת טנקי ה-BT סיפקה לצבא האדום, לראשונה, כמויות גדולות של "טנקי פעולה רחוקה" (הגרסה הסובייטית לטנקי חיל פרשים) בשנות ה-30, וניידות עדיפה בהרבה על דגמי טנקים מתחרים. סיבות אלה הביאו לניסויים וליצירתן של גרסאות רבות של הדגם, שנערכו במפעל KhPZ בחרקוב.
מורשתו החשובה ביותר של ה-BT הייתה הטנק הבינוני T-34, שהיה ככל הנראה הטנק החשוב ביותר במלחמת העולם השנייה. ב-1937 הוחל בתכנון גרסה חדשה במפעל KhPZ של הדור הבא של טנקי ה-BT. ראש צוות התכנון היה בתחילה מיכאל קושקין, ולאחר מותו, אלכסנדר מורוזוב. הצוות בנה שני אבות טיפוס, כאשר הקל מביניהם סומן כ-A-20. הגרסה הכבדה והחמושה יותר סומנה A-32 ונועד לשמש כ"טנק אוניברסלי" שיחליף את ה-T-26, ה-BT והטנק הבינוני T-28. הייתה זו תוכנית שנויה במחלוקת, אך החששות לגבי ביצועי הטנק לנוכח איום הבליצקריג הגרמני אושרה בנייתו של גרסה חמושה וכבדה אף יותר, הטנק הבינוני T-34.
גרסאות הניסוי בשריון משופע, ה-BT-IS וה-BT-SW-2, הובילו ישירות לצורת המיגון בה נעשה שימוש ב-T-34.
תובת ה-BT שימשה בסיס לפיתוח כלים הנדסיים וכלים לבדיקת ניידות בשטח. פותחה גרסת טנק גישור בעלת צריח של T-38 וגשר למעבר על פני תעלות קטנות וגרסאות סטנדרטיות הותאמו לנשיאת צרורות בולי עץ לכיסוי תעלות. ל-RBT-5 הותאמו זוג משגרי רקטות משני צידי הצריח. למספר גרסאות ניסוי הותאמו זחלים רחבים מאוד, אף בצורת "נעלי שלג" עשויות עץ.
גרסה בשם KBT-7 נועדה לשמש כרכב פיקוד מודרני והגיעה לשלב אב הטיפוס, אך עקב פריצתה של מלחמת העולם השנייה לא נכנסה לייצור.
במהלך התמרונים הצבאיים שנערכו באזור קייב ב-1936, הוצגו למשקיפים צבאיים זרים מאות טנקי BT שהוסעו בסמוך לבמת התצפית. נציגי הצבא הבריטי שנכחו בקהל, חזרו לבריטניה ותמכו בלהט במעבר למזקו"ם כריסטי בטנקי השיוט של הצבא, אשר נכנסו לשימוש מטנק שיוט סימן 3 והלאה. כמו כן, הצורה המחודדת של קדמת התובה ב-BT השפיעה על גם על עיצוב התובה בטנק המטילדה.
גרסאות

BT-1: אב הטיפוס שתכנן ג'יי. וולטר כריסטי - גרסה ראשונית ללא צריח.
BT-2: דגם 1932, בעל מנוע M-5-400 (העתק של מנוע הליברטי האמריקני) ושלוש גרסאות שונות של חימוש בצריח: תותח 37 מ"מ יחיד, כנה לנשיאת זוג מקלעים וכנה לנשיאת מקלע בודד. בסוף 1932 שודרגה הגרסה ל-BT-3 אך הסימון הקודם נשמר.
BT-3: זהה ל-BT-2 אך נבנה בשיטה המטרית (במקום בשיטה האימפריאלית בה נבנה ה-BT-2), במסמכים רשמיים מסומן כ-BT-2.
BT-4: בעל מעטפת מרותכת ושינויים קלים במזקו"ם. שלושה אבות טיפוס נבנו (עם שריון מרותך חלקית).
BT-5 : צריח גלילי מוגדל בעל תותח בקוטר 45 מ"מ ומקלע במקביל לתותח.
BT-5 מודל 1933: צריח משופר עם זוג פתחים וחלק אחורי מוגדל.
BT-5PkH: גרסה המצוידת בשנורקל. מגרסה זו נבנו אבות טיפוס בלבד.
BT-5A: גרסת לסיוע ארטילרי המצוידת בהוביצר בקוטר 76.2 מ"מ (מעטים נבנו).
BT טנק להביור: אב טיפוס בלבד.
PT-1A: גרסה אמפיבית עם מעטפת חדשה (מעטים נבנו).
BT-7 דגם 1933 : מעטפת מרותכת, חזית הטנק תוכננה מחדש, מנוע M-17T חדש תוצרת מיקולין (העתק ברישיון של מנוע BMW) ומפחית רעש מנוע סגור.
BT-7 דגם 1937: צריח חדש בעל שריון משופע.
BT-7TU: גרסת פיקוד, בעלת אנטנת "שוט" שהחליפה את אנטנת המסגרת המקורית.
BT-7A: גרסה לסיוע ארטילרי, בעלת הוביצר בקוטר 76.2 מ"מ.
OP-7: גרסת להביור בעלת מכלי דלק חיצוניים (אב טיפוס בלבד).
BT-7M: ‏ (1938, אב הטיפוס סומן כ-A-8 ולעיתים מכונה BT-8) מנוע דיזל V-2 חדש החליף את מנוע הבנזין, שלושה מקלעים: בהתקן נ"מ על גג הצריח ובכנה דמוית כדור בחלקו האחורי.
BT-IS: אב טיפוס/גרסה להוכחת טכנולוגיה, בעלת שריון משופע בחדות, הבסיס ליצירת שריון ה-T-34.
BT-SW-2 "צ'ראפאקחה" ("צב"): אב טיפוס נוסף, בעל שריון משופע בצורה קיצונית.
A-20: אב טיפוס לגרסה חדשה, בעלת שריון בעובי 20 מ"מ, תותח בקוטר 45 מ"מ, מנוע דיזל V-2 ויכולת המרה לנסיעה על גלגלים בלבד (8X6). הפסיד במבחנים ל-A-32 ששודרג בהמשך ל-T-34.
TTBT-5, TTBT-7: "טלטנק", טנקים המופעלים בשלט רחוק.
גרסאות > גרסאות זרות

BT-42: גרסת תותח סער תוצרת פינלנד. טנקי BT-7 שנתפסו במהלך מלחמת החורף צוידו בהוביצר 4.5 אינץ' (QF 4.5-inch howitzer). מקלע ה-DT הוסר והצריח עוצב מחדש על מנת לספק מקום לתותח ולצוותו. רק 18 יחידות נבנו.
BT-43: גרסת נושא גייסות משוריין תוצרת פינלנד. טנקי BT-7 שנתפסו במהלך מלחמת החורף ועוצבו מחדש למשימת הובלת גייסות. אב טיפוס אחד בלבד נבנה.
מאפיינים טכניים

| 0 | 1 | 2 | 3 | 4 | 5 |
| --- | --- | --- | --- | --- | --- |

|  | BT-2 | BT-5 | BT-7 | BT-7A | (BT-7M (BT-8 |
| מס' יחידות שנבנו | 620 | 2,108  או 5000 | 4,965 או 2000 | 154 | 790 |
מספר אנשי צוות: 3
| משקל (טון) | 10.2 | 11.5 | 14 | 14.5 | 14.7 |
| אורך (מטר) | 5.58 | 5.58 | 5.66 | 5.66 | 5.66 |
| רוחב (מטר) | 2.23 | 2.23 | 2.29 | 2.29 | 2.29 |
| גובה (מטר) | 2.20 | 2.25 | 2.42 | 2.52 | 2.42 |
| עובי שריון (מילימטר) | 6–13 | 6–13 | 6–13 | 6–13 | 6–22 |
| קוטר תותח   מודל | 37 מ"מ  מודל 30 | 45 מ"מ  מודל 32 | 45 מ"מ  מודל 35 | 76.2 מ"מ  מודל 27/32 | 45 מ"מ  מודל 38 |
| תחמושת לתותח (מס' פגזים) | 96 | 115 | 146 | 50 | 146 |
| מקלעים | DT | DT | DT | 2×DT | 3×DT |
| כוח מנוע מודל | 400 כ"ס   ליברטי | 400 כ"ס   M-5 | 500 כ"ס   M-17T | 500 כ"ס   M-17T | 450 כ"ס   V-2 |
| דלק | 400 ליטר   בנזין | 360 ליטר   בנזין | 620 ליטר   בנזין | 620 ליטר   בנזין | 620+170 ליטר   סולר |
| מהירות כביש (קמ"ש) | 100 | 72 | 86 | 86 | 86 |
| יחס כוח/משקל | 39 כ"ס/טון | 35 כ"ס/טון | 36 כ"ס/טון | 34 כ"ס/טון | 31 כ"ס/טון |
| טווח פעולה על כביש (ק"מ) | 300 ק"מ | 200 ק"מ | 250 ק"מ | 250 ק"מ | 700 ק"מ |
| טווח פעולה טקטי | 100 ק"מ | 90 ק"מ | 120 ק"מ | 120 ק"מ | 400 ק"מ |
לקריאה נוספת

Coox, Alvin D. Nomonhan; Japan Against Russia, 1939. 2 volumes. Stanford University Press, 1990. ISBN 0-8047-1835-0
הערות שוליים

↑  Coox, עמוד 641, הערה מספר 23
↑  Coox, עמודים 309–311, 318
↑  Zaloga & Grandsen, Soviet Tanks and Combat Vehicles of World War Two‏
↑  "BT-5 Light Wheeled/ Tracked Tank". Kharkiv Morozov Machine Building Design Bureau. אורכב מ-המקור ב-2007-11-07. נבדק ב-2011-08-20.
1 2  Soviet Union's BT-7 Fast Tanks - World War II Vehicles, Tanks, and Airplanes
↑  BT-7 Light Wheeled/ Tracked Tank at KMDB
↑  BT-7M Light Wheeled/ Tracked Tank at KMDB
| רק"מ סובייטי במלחמת העולם השנייה |
| --- | --- | --- |
| טנקים קלים | T-50 • T-60 • T-70 • T-80 |  |
| טנקים מהירים | BT-8 • ‏ BT-7 ‏ • BT-5 |  |
| טנקים אמפיביים | T-37 • T-38 • T-40 |  |
| טנקים קטנים | T-27 |  |
| טנקים בינוניים | T-28 • T-34 • T-34/85 • T-44 |  |
| טנקים כבדים | T-35 • KV-1 • KV-2 • IS-2 • IS-3 |  |
| תותחים מתנייעים | ZiS-30 • SU-5 • SU-76 • SU-85 • SU-100 • SU-122 • SU-152 • ISU-122 • ISU-152 |  |
| נ"מ משוריין | T-60Z • T-70Z • T-90 • ZSU-37 |  |
| טרקטורים משוריינים | T-26T • קומסומוליץ |  |
| רק"מ מאולתר | חרקוב • IZ • NI |  |
| רק"מ ניסיוני | PPG • SU-100Y • SU-100Y • טנק מעופף A-40 |  |
| מכוניות משוריינות | D-8 • D-12 • D-13 • FAI • BA-10 • BA-11 • BA-20 • BA-21 • BA-3 • BA-6 • BA-27 • BA-64 • BA-I • LB-62 • LB-23 |  |
| רכבים משוריינים אמפיביים | PB-4 • PB-7 • BAD-2 |  |
| זחל"מים משוריינים | BA-30 |  |
| מזחלות שלג ממונעות עם מדחף | ANT-IV • NKL-16 • NKL-26 • RF-8 • ASD-400 |  |
BT-7 סובייטי שהושמד במהלך הפלישה הגרמנית
Expectations (אלבום של היילי קיוקו)

Expectations הוא אלבום האולפן הראשון של הזמרת והשחקנית האמריקאית, היילי קיוקו, שיצא ב-30 במרץ 2018. שם האלבום הוכרז יחד עם עטיפתו ב-1 בינואר 2018 באמצעות הרשתות החברתיות. כחלק מהאלבום, יצאו 4 סינגלים: "Sleepover"‏, "Feelings"‏, "Curious" ו-"What I Need".
ביקורת

האלבום ספג, בדרך כלל, ביקורות חיוביות מצד מבקרי המוזיקה. לורה סנייפס, מפיצ'פורק, נתנה לאלבום דירוג 6 מתוך 10, באומרה כי האלבום "נסחר בספציפיות ולא בצורך גנרי, המייצג חוויה שלעיתים רחוקות מוצאת פורקן בפופ". עם זאת, היא גם מתחה ביקורת על כתיבת השירים באלבום, וקבעה כי "חסרה סוג כזה של עקביות בכתיבת השירים". סנייפס מסכמת את הביקורת שלה בכתיבה, "[אלבום] הבכורה של קיוקו לא תעבור את הציפיות של אף אחד, אבל היא מכילה מספיק תככים ואינדיבידואליות כדי לאפשר להוצאה שנייה." ניל זי. יאנג, מ-AllMusic, כתב כי: "לפעמים, Expectations יכול להיות כללי, כמו ב-'Sleepover' ו-'He'll Never Love You', ... עם זאת, למרות הטבילה המזדמנת הזו לטריטוריית פופ בלתי ניתנת להבחנה, אלבום הבכורה של קיוקו מרמזת על פוטנציאל לא מנוצל מקול רענן עם פרספקטיבה ניתנת לזיהוי." אמילי מקאי, מהגרדיאן, דירגה את האלבום בארבעה מתוך חמישה כוכבים, באומרה כי האלבום הוא "מרענן בצורה נוצצת" והרגישה שהיכולת של האלבום "[להישאר] נאמן לאינסטינקט האידיוסינקרטי גרמה ל-Expectations להיות יותר אוניברסלי מאשר אלבום בכורה גנרי ובטוח".
לורן מולינו, מ-The 405 (אנ'), דירגה את האלבום ב-8 מתוך 10, ושיבחה את הנושאים הלהט"בים של האלבום. היא ציינה את קיוקו כ-"קווירית הראשונה ללא בושה שמנרמלת את זה במיינסטרים ברמה כה שקופה וגלויה; דרך המילים שלה והסרטונים שלה". מולינו גם החמיאה להפקת האלבום. סידני גור, מ-MTV, תיאר את האלבום כ-"מגוון שלם של חוויות חיים המכוסות בתוך 13 השירים הללו, המסמן את הפרק הראשון של סיפור מתמשך שהיילי סוף סוף מרגישה בנוח לחלוק עם העולם". גלן גמבואה, מ-Newsday.com, שיבח את האלבום, וכתב ש-"עבור קיוקו, "Expectations" לא יכול להיות גבוה יותר, אבל המוזיקה כל כך טובה שנראה שהיא עומדת להתעלות אפילו על הנעלים ביותר".
רשימת שירים

| מס' | שם | משך |
| --- | --- | --- |
| 1. | Expectations/Overture  | 01:52 |
| 2. | Feelings  | 03:36 |
| 3. | What I Need (בשיתוף קלאני)   | 03:39 |
| 4. | Sleepover  | 03:53 |
| 5. | Mercy/Gatekeeper  | 05:44 |
| 6. | Under the Blue/Take Me In  | 05:37 |
| 7. | Curious  | 03:03 |
| 8. | xx  | 00:51 |
| 9. | Wanna Be Missed  | 03:15 |
| 10. | He'll Never Love You (HNLY)  | 03:51 |
| 11. | Palm Dreams  | 05:14 |
| 12. | Molecules  | 04:10 |
| 13. | Let It Be  | 03:41 |
| משך כולל: | משך כולל: | 48:37 |
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 47 |
|  אוסטרליה | מצעד האלבומים האוסטרלי | 20 |
|  אירלנד | מצעד האלבומים האירי | 23 |
|  ארצות הברית | בילבורד 200 | 12 |
|  גרמניה | GfK – טופ 100 | 93 |
|  הולנד | מצעד 100 האלבומים ההולנדיים | 44 |
|  הממלכה המאוחדת | מצעד האלבומים הבריטי | 24 |
|  ולוניה | אולטראטופ 40 | 121 |
|  ניו זילנד | המצעד הניו זילנדי הרשמי | 25 |
|  סקוטלנד | מצעד האלבומים הסקוטי | 21 |
|  פלנדריה | אולטראטופ 50 | 46 |
|  קנדה | מצעד האלבומים הקנדי | 16 |
|  שווייץ | המצעד השווייצרי | 56 |
הערות שוליים

↑  Patrick Crowley (1 בינואר 2018). "Hayley Kiyoko Reveals Seductive 'Expectations' Album Art & Teases New Single". Billboard. ארכיון מ-2021-07-27. נבדק ב-2022-06-28. {{cite web}}:  (עזרה)
↑  "Hayley Kiyoko: Expectations Album Review | Pitchfork". pitchfork.com (באנגלית). ארכיון מ-2018-04-02. נבדק ב-2018-04-03.
↑  "AllMusic Review by Neil Z. Yeung". ארכיון מ-2019-09-20. נבדק ב-2022-06-28.
↑  Mackay, Emily (2018-04-01). "Hayley Kiyoko: Expectations review – a sparkling, LA-dreamy debut". the Guardian (באנגלית). ארכיון מ-2018-08-29. נבדק ב-2018-04-03.
↑  "Album Review: Hayley Kiyoko - Expectations". The 405 (באנגלית). אורכב מ-המקור ב-2019-01-16. נבדק ב-2018-04-03.
↑  "Hayley Kiyoko's Debut Album Exceeds All 'Expectations'". MTV News (באנגלית). ארכיון מ-2018-04-03. נבדק ב-2018-04-03.
↑  "'Expectations': Hayley Kiyoko's stunning debut". Newsday (באנגלית). ארכיון מ-2018-04-03. נבדק ב-2018-04-03.
| --- | --- |
בקרת זהויות :  MusicBrainz release group: 04170396-1842-4c4f-9b20-3acb9f2df4db
1554

שנת 1554 היא השנה ה-54 במאה ה-16. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

5 בינואר – שרפה גדולה בעיר איינדהובן שבהולנד
25 בינואר – ייסוד העיר סאו פאולו בברזיל
12 בפברואר – ג'יין גריי מוצאת להורג בגין בגידה, שנה לאחר שטענה למלכות אנגליה במשך 9 ימים
נולדו

9 בינואר – האפיפיור גרגוריוס החמישה עשר (נפטר ב-1623)
20 בינואר – סבשטיאו, מלך פורטוגל (נפטר ב-1578)
26 במרץ – שארל מלורן, דוכס מיין (נפטר ב-1611)
נפטרו

12 בפברואר – ג'יין גריי, מלכת אנגליה במשך 9 ימים (נולדה ב-1537)
3 במרץ – יוהאן פרידריך הראשון, הנסיך הבוחר מסקסוניה (נולד ב-1503)
11 באפריל – תומאס וייאט הצעיר, עמד בראש מרד כנגד מרי הראשונה, מלכת אנגליה (נולד ב-1521)
25 באוגוסט – תומאס הווארד, דוכס נורפוק השלישי (נולד ב-1473)
22 בספטמבר – פרנסיסקו וסקס דה קורונדו, קונקיסטאדור ספרדי (נולד ב-1554)
ראו גם

ילידי 1554‎
נפטרים ב-1554‎
20 בספטמבר

20 בספטמבר הוא היום ה-263 בשנה בלוח הגרגוריאני (264 בשנה מעוברת). עד לסיום השנה נשארו עוד 102 ימים.
אירועים היסטוריים ביום זה

451 – אטילה ההוני פולש לגאליה ומובס על ידי המצביא הרומאי פלביוס אאטיוס בקרב שאלון
1378 – קלמנס השביעי נבחר כאנטי-אפיפיור. תחילת הקרע המערבי
1459 – אזכור ראשון בכתובים של העיר הוולאכית בוקרשט: ולאד המשפד, שליט ולאכיה, מתחיל בבניית ארמון בעיר
1498 – רעידת אדמה באזור דרומית להונשו. חוזקה מוערך בכ-8.6
1519 – פרדיננד מגלן מתחיל במסע סביב העולם. עם חמש ספינות הוא מפליג מפורטוגל לכוון איי הודו
1792 – צרפת מביסה את פרוסיה בקרב ואלמי
1792 – המהפכה הצרפתית – הוועידה הלאומית הופכת לממשלתה בפועל של צרפת
1850 – סחר העבדים מבוטל במחוז קולומביה
1853 – תחנת הרכבת לנוסעים הראשונה (Union Station) נפתחת באינדיאנפוליס
1854 – מלחמת קרים: הבריטים והצרפתים מנצחים בקרב אלמה את האימפריה הרוסית
1857 – דלהי נכבשת מחדש על ידי הבריטים, לאחר שלושה חודשי מצור
1860 – הנסיך מווילס (לימים המלך אדוארד השביעי) מבקר בארצות הברית
1870 – איטליה מאוחדת, אחרי כיבוש רומא מידי הצרפתים על ידי כוחותיו של ויטוריו אמנואלה השני
1944 – מלחמת העולם השנייה – מוקמת הבריגדה היהודית
1973 – בילי ג'ין קינג מביסה את בובי ריגס במשחק טניס שכונה "מלחמת המינים"
1995 – רפובליקת קונק "קמה לתחיה" בעת תרגיל של צבא ארצות הברית באי קי וסט
2001 – לקראת מלחמת אפגניסטן – נשיא ארצות הברית ג'ורג' ווקר בוש נואם בפני הקונגרס, מכריז על "מלחמה נגד הטרור", ומציב אולטימטום לאפגניסטן להסגיר את אוסאמה בן לאדן
2006 – עצמות פאולינה והאנס הרצל, ילדיו של בנימין זאב הרצל, מובאות לקבורה בהר הרצל
נולדו

1449 – פיליפ הראשון, רוזן הנאו-מינצברג (נפטר ב-1500)
1486 – ארתור, נסיך ויילס, בנו של הנרי השביעי מלך אנגליה (נפטר ב-1502)
1789 – מנחם מנדל (הצמח צדק), אדמו"ר חב"ד השלישי (נפטר ב-1866)
1837 – אברהם אבל אדולף ארליך, רב בלטביה ובפרוסיה (נפטר ב-1913)
1874 – מרדכי זאב פיארברג, סופר עברי (נפטר ב-1899)
1878 – אפטון סינקלר, סופר אמריקאי (נפטר ב-1968)
1888 – אלישבע, משוררת עברית (נפטרה ב-1949)
1890 – רחל המשוררת, משוררת עברית (נפטרה ב-1931)
1917 – רד אאורבך, מאמן כדורסל אמריקאי-יהודי (נפטר ב-2006)
1918 – בנימין צביאלי, מראשוני קול ישראל וממניחי היסוד לשידורי הדת והמסורת בקול ישראל (נפטר ב-2004)
1925 – ציפורה הלר, משוררת ישראלית (נפטרה ב-2024)
1927 – ישראל קולת, היסטוריון ישראלי (נפטר ב-2007)
1931 – חיה הררית, שחקנית ישראלית (נפטרה ב-2021)
1934 – סופיה לורן, שחקנית קולנוע איטלקייה
1935 – מנחם ברינקר, חוקר ספרות ישראלי (נפטר ב-2016)
1939 – גדליה בסר, שחקן, במאי ומנהל תיאטרון ישראלי
1940 – טארו אסו, ראש ממשלת יפן ה-92
1944 – ג'רמי צ'יילד, שחקן אנגלי (נפטר ב-2022)
1946 – דודו טופז, שחקן ומנחה תוכניות בידור ישראלי (התאבד ב-2009)
1946 – זיוה שמיר, פרופסור לספרות עברית באוניברסיטת תל אביב
1947 – קובי רכט, מוזיקאי ושחקן ישראלי
1947 – גרא גינזבורג, סופר לילדים ומבוגרים, משורר, מורה ליוגה ומהנדס תוכנה ישראלי
1948 – ג'ורג' ר. ר. מרטין, סופר אמריקאי למדע בדיוני ופנטזיה
1949 – דודו דותן, בדרן ישראלי (נפטר ב-2001)
1951 – חוויאר מריאס, סופר, מתרגם ופובליציסט ספרדי (נפטר ב-2022)
1955 – חיים משה, זמר ישראלי
1962 – מודי בר-און, מנחה טלוויזיה ויוצר טלוויזיה ישראלי (נפטר ב-2022)
1964 – עמוס פרישמן, כדורסלן ישראלי
1967 – יגאל זקס, שחקן תיאטרון וטלוויזיה, במאי ומחזאי ישראלי
1969 – ריצ'רד ויטסחה, כדורגלן הולנדי
1971 – הנריק לארסון, כדורגלן שוודי
1972 – קרן ברק, חברת הכנסת מטעם הליכוד
1973 – מיקי לאון, שחקן ומדבב ישראלי
1974 – האניה ינגיהארה, סופרת, עורכת ועיתונאית אמריקאית
1976 – רועי לוי, קומיקאי, סטנדאפיסט ומנחה טלוויזיה ישראלי
1977 – זהר ליבה, דוגמן ושחקן ישראלי
1978 – שרית חדד, זמרת ישראלית
1980 – רוברט קורן, כדורגלן סלובני
1993 – אלון סנדלר, שחקן טלוויזיה ותיאטרון ישראלי
1996 – דן גלזר, כדורגלן ישראלי
1997 – איתמר איינהורן, רוכב ישראלי
נפטרו

1328 – אבן תיימיה, תאולוג ופרשן אסלאמי סוני שחי בחורן (נולד ב-1263)
1440 – פרידריך הראשון, הנסיך הבוחר מברנדנבורג (נולד ב-1371)
1460 – ז'יל בנשואה, מלחין פרנקו-פלמי (נולד ב-1400)
1501 – אגוסטינו בארבאריגו, הדוכס ה-74 של ונציה (נולד ב-1420)
1565 – צ'יפריאנו דה רורה, מלחין ומורה פלמי (נולד ב־1515 או 1516)
1863 – יעקוב גרים, פילולוג, אחד משני האחים גרים (נולד ב-1785)
1894 – היינריך הופמן, רופא וסופר גרמני, מחבר הספר יהושע הפרוע (נולד ב-1809)
1947 – פיורלו לה גוארדיה, ראש עיריית ניו יורק (נולד ב-1882)
1957 – ז'אן סיבליוס, מלחין מוזיקה קלאסית פיני (נולד ב-1865)
1973 – ג'ים קרוצ'י, זמר אמריקאי (נולד ב-1943)
1974 – הארי אוסטרין (צבי) וולפסון, פילוסוף והיסטוריון יהודי-אמריקאי (נולד ב-1887)
1993 – אריך הרטמן, אייס גרמני במלחמת העולם השנייה (נולד ב-1922)
1996 – פאול ארדש, מתמטיקאי קוסמופוליטי (נולד ב-1913)
2000 – גרמן טיטוב, קוסמונאוט, טייס החלל השני בתולדות האנושות (נולד ב-1935)
2005 – שמעון ויזנטל, צייד נאצים מפורסם (נולד ב-1908)
2008 – משה נתיב, אלוף בצה"ל (נולד ב-1932)
2014 – אברהם אלואיל, אדריכל ישראלי (נולד ב-1939)
2018 – עמנואל שקד, תת-אלוף בצה"ל (נולד ב-1930)
2020 – משה שרוני, חבר הכנסת השבע עשרה מטעם סיעת "גיל" ויושב ראש השדולה למען חיפה (נולד ב-1929)
2020 – מירון בנבנשתי, איש ציבור ישראלי, פובליציסט והיסטוריון (נולד ב-1934)
2021 – הלמוט אוברלאנדר, פושע מלחמה נאצי (נולד ב-1924)
2021 – אהרן אבוחצירא, פוליטיקאי ישראלי (נולד ב-1938)
2021 – גרי אקשטיין, גיטריסט, זמר, מפיק מוזיקלי ומלחין ישראלי (נולד ב-1948)
2021 – צ'ארלס ו. מילס, פילוסוף (נולד ב-1951)
2022 – מאיר ריבקין, סופר ישראלי (נולד ב-1934)
2022 – ירון הנובר, אמן לחימה ישראלי (נולד ב-1964)
2022 – סרגיי פוסקפליס, שחקן ובמאי תיאטרון רוסי (נולד ב-1966)
2023 – דיק קלארק, פוליטיקאי אמריקאי (נולד ב-1928)
2023 – רות פוקס, פוליטיקאית גרמניה ואתלטית מזרח גרמניה (נולדה ב-1946)
2024 – דניאל ג'. אוונס, פוליטיקאי אמריקאי (נולד ב-1925)
חגים ואירועים החלים ביום זה

19 בספטמבר – 21 בספטמבר
ספטמבר
לוח אירועים שנתי
ארתור, נסיך ויילס
רחל המשוררת
ג'ורג' ר ר מרטין
שמעון ויזנטל
שמעון ויזנטל
IKCO Dena Plus

| --- | --- |

IKCO Dena Plus
 מאפיינים כלליים
 יצרן:  IKCO
 שנות ייצור:  2017 - היום
 הרכבה:  איראן איראן
 מודל קודם:  IKCO Samand (אנ')
 חברת אם:  Iran Khodro (אנ')
 סיווג:  מכונית משפחתית גדולה
 פלטפורמה:  מבוססת על פלטפורמת פיג'ו 405
 אורך:  4,559 מ"מ
 רוחב:  1,720 מ"מ
 גובה:  1,460 מ"מ
 משקל:  1,258 ק"ג
 בסיס גלגלים:  2,671 מ"מ
 מפרט טכני
 מנוע:  4 צילינדרים, בטור, 1,648 סמ"ק המפיק 116 כ"ס ב-6,500 סל"ד (מנוע מסדרת "IKCO EF Engines" (אנ') מסוג "EF7",מתבסס על מנוע פיג'ו מסוג "Peugeot TU5JP4")
 הילוכים:  תמסורת ידנית - 5 מהירויות
 קשר:  פיג'ו 405
IKCO Dena Plus היא מכונית משפחתית גדולה מתוצרת יצרנית הרכב האיראנית IKCO (יצרנית מותגי רכבי נוסעים) חברת בת של Iran Khodro (אנ') (שם רשמי: Iran Khodro Corporation, שם בפרסית: ایران‌خودرو, שם לשעבר: Iran National) אשר מיוצרת משנת 2017 ועד היום.
IKCO נוסדה בשנת 1962. בשנת 2009 ייצרה 688,000 כלי רכב.
IKCO Dena Plus

4 דלתות - סדאן.
5 נוסעים.
פלטפורמת "IKCO Dena Plus" מבוססת על דגם פיג'ו 405 מתוצרת יצרנית הרכב הצרפתית פיג'ו.
מנוע קדמי.
סוג הנעה: הנעה קדמית.
מנוע בנזין.
4 כריות אוויר.
בשנת 2018 פותח דגם היברידי, המגיע למהירות שיא של 90 קמ"ש.
תמונות

דגם "IKCO Dena Plus"
דגם "IKCO Dena Plus" - מבט ללוח מחוונים
דגם "IKCO Dena Plus" - מבט לדשבורד
ראו גם

IKCO Dena
IKCO Runna
IKCO Arisun
IKCO Samand Soren
פיג'ו פארס